बजट से पहले आर्थिक सर्वेक्षण पेश होने के बाद NDTV ने मुख्य आर्थिक सलाहकार केवी सुब्रमण्यन से बात की. उन्होंने कहा कि भारत को 5 ट्रिलियन डॉलर की इकॉनमी बनाने के लिए हमें 8 प्रतिशत की विकास दर का लक्ष्य लेकर आगे बढ़ना होगा. एनडीटीवी से खास बातचीत में केवी सुब्रमण्यन ने कहा कि हमें सबसे ज्यादा ध्यान अर्थव्यवस्था में निवेश बढ़ाने पर देना होगा. उन्होंने कहा कि सरकारी को रिटायरमेंट की उम्र बढ़ाने पर विचार करना चाहिए क्योंकि देश में लाइफ एक्सपेक्टेंसी बढ़ती जा रही है. सुब्रमण्यन ने कहा कि ईमानदार करदाताओं को इंसेंटिव देना जरूरी है. उनके नाम पर एयरपोर्ट का नाम रखने जैसे विकल्पों पर विचार करना चाहिए. आपको बता दें कि देश की अर्थव्यवस्था की सेहत का आईना तथा चुनौतियों को रेखांकित करने वाली आर्थिक समीक्षा गुरुवार को वित्त मंत्री निर्मला सीतारमण ने राज्यसभा में पेश कर दिया है. राज्यसभा के बाद इसे लोकसभा में भी पेश कर दिया गया है.
hin_Deva